ΓΡΑΠΤΗ ΕΡΩΤΗΣΗ P-1327/01

υποβολή: Gary Titley (PSE) προς την Επιτροπή

(25 Απριλίου 2001)

Θέμα: Έρευνες σε ζώα στο Βιοϊατρικό Κέντρο Έρευνών με Πρωτεύοντα

Ένας από τους ψηφοφόρους μου έχει εγείρει το ζήτημα του Βιοϊατρικού Κέντρου Έρευνών με Πρωτεύοντα (BPRS) στην Ολλανδία, το οποίο είναι το μοναδικό ερευνητικό εργαστήριο στην Ευρωπαϊκή Ένωση όπου, κατά τις έρευνες, χρησιμοποιούνται χιμπατζήδες. Οι κατάφωρα ακατάλληλες συνθήκες διαβίωσης των πρωτευόντων προκαλούν ολοένα και μεγαλύτερη ανησυχία. Γνωρίζω ότι, αν και το BPRS είναι πρόθυμο να βελτιώσει τις συνθήκες διαβίωσης των ζώων, ισχυρίζεται ότι η έλλειψη χρημάτων παρεμποδίζει την πραγματοποίηση μειζόνων βελτιώσεων. Το προαναφερθέν ερευνητικό κέντρο χρηματοδοτείται από την Ευρωπαϊκή Επιτροπή και την ολλανδική κυβέρνηση.

Θα μπορούσε η Επιτροπή να διευκρινίσει τη στάση της όσον αφορά τη χρηματοδότηση ερευνητικών σχεδίων τα οποία συμπεριλαμβάνουν την χρήση πρωτευόντων σε ιδρύματα όπως το BPRS, όπου οι συνθήκες διαβίωσης των ζώων είναι τόσο δυσμενείς;

Απάντηση του κ. Busquin εξ ονόματος της Επιτροπής

(18 Ιουνίου 2001)

Το Αξιότιμο Μέλος του Κοινοβουλίου θα γνωρίζει βέβαια ότι όλη η έρευνα στην Ευρώπη στην οποία χρησιμοποιούνται ζώαπάγεται στην οδηγία 86/609/ΕΟΚ του Συμβουλίου της 24ης Νοεμβρίου 1986 σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1). Τα κράτη μέλη φέρουν την ευθύνη της εφαρμογής της.

Στο πλαίσιο των διαφόρων κοινοτικών ερευνητικών προγραμμάτων, η Επιτροπή έδειξε ιδιαίτερη προσοχή στα ζητήματα μέριμνας για τα ζώα. Η στράτευση των κοινοτικών οργάνων για την εκπλήρωση τωνποχρεώσεών τους όσον αφορά τις απαιτήσεις μέριμνας για τα ζώα εκφράζεται σαφώς στην απόφαση αριθ. 182/1999/ΕΚ του Κοινοβουλίου και του Συμβουλίου της 22ας Δεκεμβρίου 1998 σχετικά με το πέμπτο πρόγραμμα πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002)(2).

Η χρηματοδότηση ερευνών στις οποίες συμμετέχουν ζώα περιορίζεται, στο πλαίσιο του προγράμματος αυτού, όσον αφορά τα πειράματα με ζώα και τις δοκιμασίες σε ζώα, οι οποίες πρέπει, όταν αυτό είναι δυνατό, να αντικαθίστανται από in vitro ή άλλες εναλλακτικές μεθόδους. Σε όλους τουςποβάλλοντες αιτήσεις προτάσεων επιβάλλεταιποχρέωση περιγραφής των διαδικασιών τήρησης των αρχών της αντικατάστασης, του περιορισμού και του εξευγενισμού, καθώς και προστασίας των ζώων.

Επιπλέον, η έρευνα για την ανάπτυξη εναλλακτικών, έναντι των πειραμάτων σε ζώα, μεθόδων, τυγχάνει ευρείας στηρίξεως από το εν λόγω πρόγραμμα.

Στο πλαίσιο του προγράμματος Ποιότητα Ζωής(3) έχει διενεργηθεί συστηματική δεοντολογική θεώρηση των προτάσεων που αντιμετωπίζουν ζητήματα όπως η χρήση πρωτευόντων εκτός του ανθρώπου, η παραγωγή διαγονιδιακών ζώων, κ.λπ Στη δεοντολογική επιτροπή συμμετέχουν, μεταξύ άλλων, εκπρόσωποι από τις ομάδες μέριμνας για τα ζώα. Η δεοντολογική εξέταση εξασφαλίζει ότι όλες οι ερευνητικές δραστηριότητες στις οποίες χρησιμοποιούνται ζώα, ασκούνται σύμφωνα με την οδηγία 86/609/ΕΟΚ και ιδίως με το άρθρο 5. Επιπλέον, οι συμμετέχοντες σε ερευνητικά έργα πρέπει να επιδιώκουν την έγκριση των αρμόδιων εν προκειμένω δεοντολογικών επιτροπών, προτού αρχίσουν οι ερευνητικές δραστηριότητες. Το Biomedical Primate Research Centre (BPRC-Βιοϊατρικό Έρευνας για τα Πρωτεύοντα) - που εδρεύει στην Κοινότητα, πλην όμως είναι ανεξάρτητο της Κοινότητας, συνήψε σύμβαση για την κάλυψη όλων των εθνικών νομικών και δεοντολογικών απαιτήσεων.

Η Επιτροπή προτίθεται να συνεχίσει να εκπληρώνει τιςποχρεώσεις της όσον αφορά τις απαιτήσεις μέριμνας για τα ζώα κατά τη διαμόρφωση και εφαρμογή του επόμενου προγράμματος πλαισίου.

(1) ΕΕ L 358 της 18.12.1986.

(2) ΕΕ L 26 της 1.2.1999.

(3) ΕΕ C 260 της 18.8.1998.